वरिष्ठ पत्रकार और इंडिया टीवी के एडिटोरियल डायरेक्टर ‘कमर वहीद नकवी’ ने अपने पद से इस्तीफा दे दिया है. उन्होंने कल रात ही मेल कर मैनेजमेंट को अपना इस्तीफा सौंपा जिसे स्वीकार कर लिया गया. ‘मीडिया खबर डॉट कॉम‘ के साथ बातचीत में कमर वहीद नकवी ने अपने इस्तीफे की खबर की पुष्टि कर दी. उन्होंने अपना इस्तीफा नरेंद्र मोदी के इंडिया टीवी पर चले फिक्स इंटरव्यू के विरोध में दिया. गौरतलब है कि रजत शर्मा के लोकप्रिय कार्यक्रम ‘आप की अदालत‘ में इस हफ्ते नरेंद्र मोदी का इंटरव्यू प्रसारित किया गया था.इस इंटरव्यू को लेकर सोशल में काफी हलचल है और पक्ष व प्रतिपक्ष में तरह-तरह के तर्क दिए जा रहे हैं. कमर वहीद नकवी इसके पहले आजतक के न्यूज़ डायरेक्टर थे और वहां लंबे समय तक काम किया.